**KLIENDILEPING**

**TEENUSPAKETI KASUTAMISEKS**

1. **LEPINGU POOLED**

|  |  |
| --- | --- |
| Teenusepakkuja | Klient |
| OÜ Strantum, **Tabasalu Spordikompleks** | Vähemalt 18. aastane teovõimeline füüsiline isik, kes kasutab Teenusepakkujaga sõlmitud Lepingu alusel kokkulepitud teenuseid. |
| Reg-kood: 10731164 | Ees- ja perekonnanimi, isikukood *vastavalt edastatud andmetele* |
| Kontakt: info@tabasalusport.ee,58509340 (administraator) | E-posti aadress (m.h arvete edastamiseks), telefoninumber *vastavalt edastatud andmetele* |

1. **LEPINGU ESE**
	1. Käesoleva Lepingu järgi on pakutav Teenus:

**piiramatu ujula, jõusaali ja rühmatreeningute kasutamisõigus Tabasalu Spordikompleksi lahtiolekuaegadel kokkulepitud perioodiks**.

* 1. Lepinguga kohustub Teenusepakkuja pakkuma Kliendile teenuseid vastavalt Lepingus sätestatud tingimustele ja korrale ning Klient kohustub selle eest õigeaegselt ja kokkulepitud määras tasuma.
	2. Lepingu sõlmimisel kohustub Klient valima ühe järgmistest Teenuse osutamise ajaperioodidest:
		1. Teenuspakett sõlmimisest kuni 30.06.2026 – 48.90 € kalendrikuus.

*Esimesel kuul tasutakse vastavalt kasutuspäevadele.*

1. **LEPINGU JÕUSTUMINE JA LÕPPEMINE**
	1. Leping loetakse sõlmituks pärast seda, kui Klient on märkinud [www.tabasalusport.ee](http://www.tabasalusport.ee) lehel või paberkandjal täidetud ankeedi juures ära kinnituse „Kinnitan, et olen läbi lugenud kliendilepingu. Vastavalt kliendilepingule olen nõus isiklike andmete kogumise ja töötlemisega“.
	2. Pärast Lepingu sõlmimist saadetakse Kliendi e-posti aadressile registreerimise kinnitus ja info kiibi kättesaamise kohta.
	3. Lepingut ei ole võimalik lõpetada/peatada haiguse, puhkuse, elukoha vahetuse vmt sündmuse korral.
	4. Leping lõppeb pärast kokkulepitud teenusperioodi lõppu (*valik vastavalt punktile 2.3.*).
2. **TASUMISE KORD**
	1. Klient tasub vastavalt valitud Teenuse osutamise ajaperioodile ja punkti 2.3. alapunktides toodud hindadele.
	2. Kliendil on võimalik valida, kas tasuda Teenuspaketi eest kord kalendrikuus või ühekordse kohese tasumisega valitud paketi kogu kehtivusaja eest.

Viimasel juhul tehakse lõpphinnast soodustust 5%.

* 1. Klient tasub Teenustasu igakuiselt ette arve alusel, mis saadetakse e-posti aadressile hiljemalt 15. kuupäeval.
1. **LISATINGIMUSED**
	1. Antud Teenuse puhul on tegemist isikupõhise tootega. Kliendil ei ole lubatud oma kasutusõigust jagada teise kliendiga.
	2. Kliendile antakse kasutamiseks (lisatasuta) kiibiga käepael, mida on võimalik koos ID kaardiga iseteeninduskassas ise valideerida, et Teenuseid kasutada.
	3. Käepaela katkimineku korral asendatakse see uuega lisatasu küsimata, kaotamise korral rakendub 10 € suurune asendamistasu (*lisatakse arvele*).
	4. Lepingut on võimalik üle anda teisele kliendile, sellisel juhul rakendub 10 € suurune üleandmistasu (*lisatakse arvele*).
	5. Võlgnevuse tekkimisel on Teenusepakkujal õigus Kliendilt nõuda 0,05% suurust intressi, mis arvutatakse õigeaegselt tasumata kogusummalt iga tasumisega viivitamise kalendripäeva eest.
	6. Võlgnevuse tekkimisel rakendub Kliendile lisaks 30 € suurune käsitlustasu (*lisatakse arvele*).
	7. Teenusepakkujal on õigus edastada Kliendi isikuandmed ja andmed võlgnevuse kohta avaldamiseks maksehäirete registrisse ja inkassofirmale juhul, kui võlgnevus on pikem, kui 30 päeva.
	8. Lepingu sõlmimisega kinnitab Klient, et on tutvunud Kliendilepinguga, teab Tabasalu Spordikompleksi sisekorraeeskirju, hinnakirja ning pakutava Teenuse sisu.
	9. Teenuspakett ei taga kindlat kohta rühmatreeningus. Rühmatreeningutes osalemine on võimalik üksnes vaba koha olemasolul.
	10. Klient kohustub kasutama Teenusepakkuja vahendeid hoolsalt ja sihtotstarbeliselt.
	11. Teenusepakkuja vastutab Kliendi ees, kui on oma kohustusi rikkunud tahtlikult või raske hooletuse tõttu. Vastutuse piirang ei kehti surma põhjustamise või tervise kahjustamise korral.

